# Το μεγαλο ταξιδι του Δαρβινου με το πλοιο Μπιγκλ (ηχητικη προσομοιωση)

Οι ήχοι κατά την πλεύση του πλοίου Μπιγκλ, στο μεγάλο ταξίδι του Κάρολου Δαρβίνου για την εξερεύνηση των ακτών της Νότιας Αμερικής, των νησιών Γκαλαπάγκος καθώς και άλλων περιοχών του Ειρηνικού και Ινδικού Ωκεανού (Μια καλλιτεχνική ηχητική προσομοίωση).

Your browser does not support the audio element.

Το Μπιγκλ (H.M.S. Beagle) ήταν βρετανικό ερευνητικό πλοίο, το οποίο κατασκευάστηκε το 1820 στο Λονδίνο. Αρχικά σχεδιάστηκε ως πολεμικό μπρίκι και αργότερα μετατράπηκε σε ερευνητικό σκάφος. Έγινε διάσημο για τα τρία ερευνητικά ταξίδια του και κυρίως για το δεύτερο (1831–1836), το οποίο πραγματοποιήθηκε στη Νότια Αμερική, τα νησιά Γκαλαπάγκος καθώς και διάφορες άλλες περιοχές του Ειρηνικού και Ινδικού Ωκεανού. Στο δεύτερο ερευνητικό ταξίδι του συμμετείχε και ο νεαρός τότε φυσιοδίφης Κάρολος Δαρβίνος (1809–1882). Οι παρατηρήσεις του Δαρβίνου σχετικά με τη βιοποικιλότητα, κατά τη διάρκεια της ερευνητικής αποστολής, συνέβαλαν καθοριστικά στη διαμόρφωση της θεωρίας της εξέλιξης, την οποία δημοσίευσε το 1859 στο έργο του: Η Καταγωγή των Ειδών. Το Beagle αποσύρθηκε από την ενεργό υπηρεσία το 1845 και διαλύθηκε το 1870.